CELEX: 31983R1499
Language: el
Date: 1983-06-09 00:00:00
Title: Κανονισμός (ΕΟΚ) αριθ. 1499/83 της Επιτροπής της 9ης Ιουνίου 1983 περί παύσεως της αλιείας πλάτακα από πλοία με σημαία των Κάτω Χωρών

Avis juridique important

|

31983R1499

Κανονισμός (ΕΟΚ) αριθ. 1499/83 της Επιτροπής της 9ης Ιουνίου 1983 περί παύσεως της αλιείας πλάτακα από πλοία με σημαία των Κάτω Χωρών  

Επίσημη Εφημερίδα αριθ. L 152 της 10/06/1983 σ. 0017 - 0017

***** ΚΑΝΟΝΙΣΜΟΣ (ΕΟΚ) αριθ. 1499/83 ΤΗΣ ΕΠΙΤΡΟΠΗΣ  της 9ης Ιουνίου 1983  περί παύσεως της αλιείας πλάτακα από πλοία με σημαία των Κάτω Χωρών  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2057/82 του Συμβουλίου της 29ης Ιουνίου 1982 περί θεσπίσεως ορισμένων μέτρων ελέγχου των αλιευτικών δραστηριοτήτων που ασκούνται από σκάφη των Κρατών μελών (1), και ιδίως το άρθρο 10 παράγραφος 3,  Εκτιμώντας:  ότι ο κανονισμός (ΕΟΚ) αρθ. 198/83 του Συμβουλίου της 25ης Ιανουαρίου 1983 που αναφέρεται στις αλιευτικές δραστηριότητες στα ύδατα που υπάγονται στην κυριαρχία ή τη δικαιοδοσία των Κρατών μελών, ο οποίος έχει εκδοθεί προσωρινά, ενόψει του καθορισμού των TAC και των ποσοστώσεων για το έτος 1983 (2), προβλέπει ότι μέχρι να αποφασίσει το Συμβούλιο σχετικά με τα TAC και τις ποσοστώσεις που θα εφαρμοστούν το 1983, τα σκάφη με σημαία Κράτους μέλους ασκούν τις αλιευτικές τους δραστηριότητες κατά τους συνήθεις εποχιακούς κύκλους και σύμφωνα με τον κανονισμο (ΕΟΚ) αριθ. 172/83 του Συμβουλίου (3)·  ότι, για να εξασφαλιστεί η τήρηση των διατάξεων που αφορούν τους ποσοτικούς περιορισμούς των αλιευμάτων αποθέματος για το οποίο υπάρχει ποσόστωση, είναι αναγκαίο να καθορίσει η Επιτροπή με κανονισμό την ημερομηνία κατά την οποία τα αλιεύματα που πραγματοποιούνται από πλοία που φέρουν σημαία Κράτους μέλους θεωρείται ότι έχουν εξαντλήσει την ποσόστωση που έχει διατεθεί.  ότι τα αλιεύματα πλάτακα στα ύδατα της διαίρεσης CIEM III a) ( Skagerak), από πλοία με σημαία των Κάτω Χωρών έφθασαν στο τέλος Απριλίου του 1983 τις ποσοστώσεις που έχουν διατεθεί προσωρινά· ότι οι Κάτω Χώρες σταμάτησαν την αλιεία των αποθεμάτων του είδους αυτού καθώς επίσης και την εκφόρτωσή του από τις 7 Ιουνίου 1983· ότι πρέπει, συνεπώς να ληφθεί υπόψη η ημερομηνία αυτή.  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το πσοό των αλιευμάτων πλάτακα στα ύδατα της διαίρεσης CIEM III a) (Skagerak) από πλοία με σημαία των Κάτω Χωρών ή νηολογημένα στις Κάτω Χώρες, εκτιμάται ότι έχει εξαντλήσει τις ποσοστώσεις που είχαν διατεθεί προσωρινά στις Κάτω Χώρες για το 1983.  Απαγορεύεται η αλιεία του πλάτακα στα ύδατα της διαίρεσης CIEM III a) (Skagerak), καθώς επίσης και η μεταφόρτωση από πλοίο σε πλοίο και η εκφόρτωση του πλάτακα έχει αλιευθεί στις υποζώνες αυτές, από πλοία με σημαία των Κάτω Χωρών ή νηολογημένα στις Κάτω Χώρες.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 7 Ιουνίου 1983.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 9 Ιουνίου 1983.  Για την Επιτροπή  Γεώργιος ΚΟΝΤΟΓΕΩΡΓΗΣ  Μέλος της Επιτροπής  (1) ΕΕ αριθ. L 220 της 29. 7. 1982, σ. 1.  (2) ΕΕ αριθ. L 25 της 27. 1. 1983, σ. 32.  (3) ΕΕ αριθ. L 24 της 27. 1. 1983, σ. 30.